เรื่องร้องเรียน (ทางเท้า,ความปลอดภัย) วันที่ 2023-02-10 13:47:47 — แขวงหัวหมาก เขตบางกะปิ กรุงเทพมหานคร
คนในชุมชนได้ช่วยสร้างทางปูนขยายทางเพิ่มความกว้างทางเดินภายในซอยเพื่อความปลอดภัยของผู้ใช้ทางและเด็กๆ ที่อาจเกิดอุบัติเหตุกับจักรยานยนต์ที่สัญจรไปมาอย่างรีบด่วนโดยไม่สนใจผู้ใช้ทาง ซึ่งได้แจ้งขออนุญาตกับเจ้าหน้าที่โยธาเขตบางกะปิได้รับทราบในเบื้องต้นแล้ว และ ได้แจ้งเจ้าของร่วมที่ดินดังกล่าวแล้ว ซึ่งไม่ได้ห้ามอะไร แต่ภายหลังพบว่ามีเจ้าของร่วมบางคนไม่เห็นด้วยจึงต้องการที่จะรื้อทางปูนดังกล่าวออกทั้งหมดซึ่งทางปูนดังกล่าวบางส่วนอยูในเขตทางสาธารณะที่รับผิดชอบโดยเขตบางกะปิ จากการที่ได้รังวัดที่ดินโดยเจ้าหน้ารังวัด สำนักงานที่ดินบางกะปิช่วงเดือนสิงหาคม 2565 แต่เจ้าของที่ดินกลับเพิกเฉยผลการรังวัดดังกล่าว และอ้างว่าทางปูนที่ทำสำหรับส่วนรวมนั้น อยู่บนที่ดินของเขาทั้งหมด และจะทำการทุบรื้อถอนใน 1 ถึง 2 วันนี้ ทำให้ข้าพเจ้ากลัวว่าการทุบรื่อถอนดังกล่าวจะเป็นการทำลายทรัพย์สินของทางราชการ จากการที่พื้นปูนดังกล่าวส่วนใหญ่อยู่บนที่ดินหลวงและได้รับอนุญาตจากเจ้าหน้าที่เขตแล้ว

จึงอยากให้เจ้าหน้าที่เขตบางกะปิ และผู้ที่เกี่ยวข้องเร่งดำเนินการตรวจสอบ และเข้ามาในที่เกิดเหตุอย่างเร่งด่วน เพื่อชี้ชัดแนวเขตดังกล่าว และป้องกันการเสียหายที่อาจเกิดขึ้นต่อประชาชนส่วนรวมที่ใช้ทางหลวงนี้ในการสัญจร และเรื่องนี้อาจเข้าข่ายทำลายทรัพย์สินของราชการจึงอยากให้มาตรวจสอบโดยเร็วที่สุด